
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 471 

25 Σεπτεμβρίου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός όρων δόμησης στις Αθλητικές Εγκα¬ 
ταστάσεις του Γηπέδου Πολιτικών στην περιοχή 

«Σούδες» του Δήμου Μεσσαπίων. ^ 

Τροποποίηση στο εγκεκριμένο σχέδιο της πολεο- 
δομικής ενότητας Σιδ. Σταθμού - επέκταση του 

Δ. Κατερίνης στο Ο.Τ. 456Α. 2 

Τροποποίηση του εγκεκριμένου σχεδίου του Άνω 
Αγίου Ιωάννη, στα Ο.Τ. 11 και 22, του Δήμου Κα¬ 
τερίνης. 3 


ΑΠΟΦΑΣΕΙ Σ 

Αριθμ. 6565 (1) 


Καθορισμός όρων δόμησης στις Αθλητικές Εγκαταστά¬ 
σεις του Γ ηπέδου Πολιτικών στην περιοχή «Σούδες» 
του Δήμου Μεσσαπίων. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του άρθρου 9 π.δ. 6/17.10.1978 της Εκτός 
Σχεδίου Δόμησης όπως αυτό κωδικοποιήθηκε με το 
άρθρο 174 της βασικής Πολεοδομικής Νομοθεσίας. 


2. Την υπ’ αριθμ. ΤΥ-δα/Φ150/ΟΙΚ.4415/3.2.2009 Γνω¬ 
μοδότηση της Δ/νσης μελετών Αθλητικών Έργων της 
Γ ενικής Γ ραμματείας Αθλητισμού. 

3. Την υπ’ αριθμ. 2971/15.7.2009 εισήγηση Δ/νσης Πο¬ 
λεοδομίας Ν.Α. Εύβοιας προς ΣΧΟΠ. 

4. Την γνωμοδότηση ΣΧΟΠ Ν. Εύβοιας, πρακτικό 
12/15.7.2006, θέμα 6ο. 

5. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού ούτε σε βάρος των πιστώσεων του Δήμου 
Μεσσαπίων, αποφασίζουμε: 

Καθορίζονται όροι δόμησης στις Αθλητικές Εγκατα¬ 
στάσεις του Γ ηπέδου Πολιτικών στην περιοχή «Σούδες» 
του Δήμου Μεσσαπίων όπως παρακάτω: 

• Μέγιστο ποσοστό κάλυψης: 0,7% 

• Μέγιστος Συντελεστής Δόμησης: 0,007 

• Μέγιστος αριθμός ορόφων: 1 

• Μέγιστο επιτρεπόμενο ύψος: 3,91 μ. 

• Ελάχιστες αποστάσεις από όμορα οικόπεδα: 11,45 μ. 

όπως ακριβώς αναγράφονται στο συνοδευτικό στην 

απόφαση τοπογραφικό διάγραμμα κλιμ. 1:500, που θεω¬ 
ρείται από τη Δ/ντρια Πολεοδομίας Ν. Εύβοιας. 

Η απόφαση αυτή, καθώς και το συνοδευτικό διάγραμ¬ 
μα, να δημοσιευθούν στην Εφημερίδα της Κυβερνήσεως 
και να ισχύουν από τη δημοσίευσή τους. 

Χαλκίδα, 10 Σεπτεμβρίου 2009 
Ο Νομάρχης 

ΘΑΝΑΣΗΣ ΜΠΟΥΡΑΝΤΑΣ 

Αριθμ. 21/8369 (2) 

Τροποποίηση στο εγκεκριμένο σχέδιο της πολεοδομι- 
κής ενότητας Σιδ. Σταθμού-επέκταση του Δ. Κατε¬ 
ρίνης στο Ο.Τ. 456Α. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1) Τις διατάξεις του ν.δ/τος της 17.7.1923, όπως μετα¬ 
γενέστερα τροποποιήθηκαν και συμπληρώθηκαν και 
ειδικότερα το άρθρο 3. 

2) Το άρθρο 29 του ν. 2831/2000 «Τροποποίηση των 
διατάξεων του ν. 1577/1985 Γενικός Οικοδομικός Κανο¬ 
νισμός και άλλες διατάξεις» όπως τροποποιήθηκε με το 
ν. 3044/26.8.2002 «Μεταφορά Συντελεστή Δόμησης και 
ρυθμίσεις άλλων θεμάτων αρμοδιότητας Υ.ΠΕ.ΧΩ.Δ.Ε.» 
(ΦΕΚ 197 τ.Α727.8.2002) αρθρ. 10. 

3) Την Εγκ. ΔΤΕ/Δ/43511/161/55/13.6.1988 (Εγκ. 55/88) 
«Οδηγίες και προδιαγραφές για τροποποιήσεις, επε¬ 
κτάσεις ρυμοτομικών σχεδίων» του ΥΠΕΧΩΔΕ. 

4) Την υπ’ αριθμ. 18/2003 Εγκύκλιο (αριθμ. πρωτ. 29454/ 

21.7.2003) του ΥΠΕΧΩΔΕ «Αρμοδιότητες πολεοδομικού 
σχεδιασμού». 

5) Το υπ’ αριθμ. 292/19.1.1998 έγγραφο της Περιφέρειας 
Κεντρικής Μακεδονίας - Δ/νσης Περιβάλλοντος και Χω¬ 
ροταξίας «Δικαιολογητικά και προδιαγραφές σύνταξης 
τοπογραφικών διαγραμμάτων τροποποιήσεων». 

6) Την Εγκ. 47/04 (αρ. πρωτ. ΔΤΕ/β/οικ.28601/1152/ 

28.6.2004) «Οδηγίες και Επισημάνσεις για την πληρό¬ 
τητα των εγκρινόμενων πολεοδομικών μελετών προ- 
κειμένου να αποσταλούν προς Δημοσίευση». 

7) Την υπ’ αριθμ. 48415/1881/27.6.1986 (Φ.Ε.Κ. 1089 
Δ712.11.1986) απόφαση Υπουργού ΠΕ.ΧΩ.Δ.Ε. με την 
οποία εγκρίθηκε το Γενικό Πολεοδομικό Κατερίνης- 
Σβορώνου-Περίστασης. 

8) Το π.δ/γμα 12.11.1985 ΦΕΚ 738Δ/31.12.1985 περί «εγκρί- 
σεως πολεοδομικής μελέτης ενότητας Σιδ. Σταθμού του 
ρυμοτομικού σχεδίου του Δήμου Κατερίνης», όπως έχει 
τροποποιηθεί μέχρι σήμερα. 

9) Την υπ’ αριθμ. 21/5930/1999 απόφαση Νομάρχη ΠΙΕ¬ 
ΡΙΑΣ, με την οποία κυρώθηκε η 4/99 πράξη εφαρμογής 
ενότητας Σιδ. Σταθμού του εγκεκριμένου ρυμοτομικού 
σχεδίου του Δήμου Κατερίνης και τα κτηματογραφικά 
διαγράμματα και τους πίνακες της πράξης εφαρμογής, 
που κυρώθηκαν με την παραπάνω απόφαση. 

10) Το υπ’ αριθμ. 585/7.4.2005 διαβιβαστικό έγγραφο 
του Δήμου Κατερίνης προς την υπηρεσία μας για την 
τροποποίηση στο εγκεκριμένο σχέδιο της πολεοδομικής 
ενότητας Σιδ. Σταθμού-επέκταση του Δ. Κατερίνης στο 
Ο.Τ. 456Α. 

11) Το υπ’ αριθμ. 21/3311/30.8.2005 έγγραφο της υπη¬ 
ρεσίας μας προς το Δήμο Κατερίνης με το οποίο επι- 
στράφηκε ο φάκελος της τροποποίησης. 

12) Το υπ’ αριθμ. 2634οικ./19.4.2006 διαβιβαστικό έγγρα¬ 
φο του Δήμου Κατερίνης προς την υπηρεσία μας για την 
επανεπιβολή φακέλου τροποποίησης στο εγκεκριμένο 
σχέδιο της πολεοδομικής ενότητας Σιδ. Σταθμού-επέ¬ 
κταση του Δ. Κατερίνης στο Ο.Τ. 456Α. 

13) Την υπ’ αριθμ. 21/3574/16.5.2007 εισήγηση της υπη¬ 
ρεσίας μας προς το ΣΧΟΠ με τα συν/να σ’ αυτήν στοι¬ 
χεία: 

> Τα στοιχεία του φακέλου για τροποποίηση στο αρ. 
Ο.Τ. 456Α της πολεοδομικής ενότητας Σιδ. Σταθμού- 
επέκταση του Δ. Κατερίνης, τα οποία είχαν διαβιβαστεί 


με το υπ’ αριθμ. 585/7.4.2006 έγγραφο του Δήμου Κα¬ 
τερίνης, ύστερα από την αίτηση των Ιωαννίδη Ανέστη, 
Μαρίας και Ευτυχίας, και συγκεκριμένα: 

> Την υπ’ αριθμ. 403/2004 απόφαση του Δημ. Συμ¬ 
βουλίου Κατερίνης σύμφωνα με την οποία γνωμοδοτεί 
ομόφωνα υπέρ της εν λόγω τροποποίησης στο Ο.Τ. 
456Α της πολεοδομικής ενότητας Σιδ. Σταθμού-επέκτα¬ 
ση που αφορά την αναγνώριση ως κοινόχρηστου χώρου 
ιδιοκτησίας με κτηματολογικό αριθμό 05 και δημιουργία 
ΚΧ 456Δ, με δημιουργία ενδιάμεσου πεζόδρομου με το 
ΟΤ 456Α. 

> Τις δημοσιεύσεις στον Τύπο, τις ατομικές κοινοποι¬ 
ήσεις και την ανάρτηση της απόφασης του Δήμου. 

> Το γεγονός ότι δεν υποβλήθηκαν ενστάσεις. 

> Την υπ’ αριθμ. 35/2005 απόφαση Εμμονής του Δημ. 
Συμβουλίου Κατερίνης, διότι δεν υποβλήθηκε καμία έν¬ 
σταση στο στάδιο της κοινοποίησης που αφορά τους 
ιδιοκτήτες που εμπλέκονται στην τροποποίηση. 

14) Το υπ’ αριθμ. 32/7.6.2006 πρακτικό συνεδρίασης 
του ΣΧΟΠ. 

15) Τα δύο σχέδια «Απόφασης Τροποποίησης» (σύμφω¬ 
να με την άποψη του Δήμου και σύμφωνα με την άποψη 
του ΣΧΟΠ), με το σχετικό φάκελο της τροποποίησης, 
τα οποία εστάλησαν για υπογραφή, στο Γ ραφείο Νο¬ 
μάρχη. 

16) Την επιστροφή του φακέλου λόγω παρέλευσης 
τριετίας, της απόφασης του δημοτικού συμβουλίου, από 
το Γ ραφείο Αντινομάρχη, χωρίς να υπογράφει, μια από 
τις παραπάνω αποφάσεις. 

17) Το υπ’ αριθμ. 21/5364/3.10.2008 έγγραφό μας προς 
το Δήμο, με το οποίο επεστράφει ο φάκελος της τρο¬ 
ποποίησης του θέματος, στο Δήμο, διότι ήδη είχε πα- 
ρέλθει η τριετία από τις αποφάσεις του Δημοτικού 
Συμβουλίου. 

18) Το υπ’ αριθμ. 8057/6-10-08/22.5.2009 έγγραφο του 
Δήμου, σχετικά με την υποβολή εκ νέου της τροποποί¬ 
ησης του θέματος, με συν/να στοιχεία: 

> Την υπ’ αριθμ. 241/2009 απόφαση του Δημοτικού 
Συμβουλίου με την οποία επικαιροποιεί την υπ’ αριθμ. 
35/2005 απόφασή του με την οποία εμμένει στην υπ’ 
αριθμ. 403/2004 απόφασή του, που αφορά τη «γνω¬ 
μοδότηση υπέρ της τροποποίησης του εγκεκριμένου 
ρυμοτομικού σχεδίου στο Ο.Τ.456Α της πολεοδομικής 
ενότητας Σιδηροδρομικού Σταθμού-επέκταση, σύμφωνα 
με την οποία προτείνεται η ιδιοκτησία με κτηματολογι- 
κό αριθμό 05 να χαρακτηρισθεί, ως ΚΧ456Δ». 

> Την από 28.4.2009 τεχνική έκθεση του Βασιλούδα 
Βασιλείου υπαλλήλου του Δήμου Κατερίνης σύμφωνα 
με την οποία προτείνεται από τον Δήμο η ιδιοκτησία 
με αριθ. 05 ως κοινόχρηστος χώρος «ΚΧ456Δ» που είναι 
ήδη κρασπεδωμένος και διαμορφωμένος με πράσινο, 
αυξάνοντας τα κοινόχρηστα της ενότητας κατά 256,35 
μ2. Επί πλέον επισημαίνεται, ότι τηρήθηκε η διαδικασία 
των κοινοποιήσεων, που προβλέπεται στην εγκύκλιο 
3753/13/69 περί αδυνάτου ανεύρεσης του εν λόγω ιδι¬ 
οκτήτη. 

19) Την υπ’ αριθμ. 21/5041/29.5.2009 εισήγηση της υπη¬ 
ρεσίας μας προς το ΣΧΟΠ. 

20) Την υπ’ αριθμ. 64/17.8.2009 πρακτικό συνεδρίασης 
του ΣΧΟΠ με το οποίο στάλθηκε απόσπασμα πρακτικού 
της 30.7.2009 συνεδρίασής του (θέμα 10°), σύμφωνα με 
το οποίο το συμβούλιο γνωμοδότησε να γίνει δεκτή 
η εν λόγω τροποποίηση με το να χαρακτηρισθεί ως 

κοινόχρηστος χώρος, η ιδιοκτησία με κτηματολογικό 
αριθμό 05 (τελική ιδιοκτησία της πράξης εφαρμογής) 
στο Ο.Τ. 456Α με τη δημιουργία νέου ΚΧ 456Δ, με εν¬ 
διάμεσο πεζόδρομο με το Ο.Τ. 456Α, με την αιτιολογία 
ότι η δημιουργία του ΚΧ 456Δ, αυξάνει τα εγκεκριμένα 
κοινόχρηστα κατά 256,35 μ2 και ο προτεινόμενος ΚΧ 
αποτελεί ήδη κρασπεδωμένο και διαμορφωμένο χώρο 
πρασίνου. 

21) Την υπ’ αριθμ. ΓΝ01/174/25.1.2007 απόφαση Νομάρχη 
Πιερίας «Μεταβίβαση στους αντί νομάρχες την άσκηση 
μέρους των αρμοδιοτήτων του», αποφασίζουμε: 

Εγκρίνουμε την τροποποίηση της πολεοδομικής ενό¬ 
τητας Σιδηροδρομικού Σταθμού-επέκταση του Δήμου 
Κατερίνης στο Ο.Τ. 456Α, που αφορά το χαρακτηρισμό 
ως κοινόχρηστο χώρο, την ιδιοκτησία με κτηματολογικό 
αριθμό 05 (τελική ιδιοκτησία της πράξης εφαρμογής) 


στο ΟΤ 456Α με τη δημιουργία νέου ΚΧ 456Δ, με ενδι¬ 
άμεσο πεζόδρομο με το Ο.Τ. 456Α, σύμφωνα την άποψη 
του ΣΧΟΠ και όπως φαίνεται στο διάγραμμα, που συ¬ 
νοδεύει την παρούσα απόφαση. 

Από τις διατάξεις αυτής της απόφασης δεν προκα- 
λείται δαπάνη σε βάρος του κρατικού προϋπολογισμού 
και του οικείου ΟΤΑ. 

Το συν/νο διάγραμμα θα αναρτηθεί μετά τη δημοσίευ¬ 
ση της απόφασης για 15 ημέρες στο Δήμο Κατερίνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 9 Σεπτεμβρίου 2009 

Με εντολή Νομάρχη 
Ο Αντινομάρχης 
ΝΙΚΟΛΑΟΣ ΜΠΟΥΡΟΝΙΚΟΣ 

Αριθμ. 21/5343 (3) 

Τροποποίηση του εγκεκριμένου σχεδίου του Ανω Αγίου 
Ιωάννη, στα Ο.Τ. 11 και 22, του Δήμου Κατερίνης. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1. Τις διατάξεις του ν.δ/τος της 17.7.1923, όπως μετα¬ 
γενέστερα τροποποιήθηκαν και συμπληρώθηκαν και 
ειδικότερα το άρθρο 3. 

2. Το άρθρο 29 του ν. 2831/2000 «Τροποποίηση των 
διατάξεων του ν. 1577/1985 Γενικός Οικοδομικός Κανο¬ 
νισμός και άλλες διατάξεις» όπως τροποποιήθηκε με το 
ν. 3044/26.8.2002 «Μεταφορά Συντελεστή Δόμησης και 
ρυθμίσεις άλλων θεμάτων αρμοδιότητας Υ.ΠΕ.ΧΩ.ΔΕ» 
(ΦΕΚ 197 τ. Α727.8.2002) αρθρ. 10. 

3. Την Εγκ. 6/2006 «Ασκηση αρμοδιοτήτων πολεοδο- 
μικού σχεδιασμού». 

4. Την Εγκ. ΔΤΕ/Δ/43511/161/55/13.6.1988 (Εγκ. 55/88) 
«Οδηγίες και προδιαγραφές για τροποποιήσεις, επε¬ 
κτάσεις ρυμοτομικών σχεδίων» του ΥΠΕΧΩΔΕ. 

5. Την Εγκύκλιο 18 (αριθμ. πρωτ. 29454/21.7.2003) του 
ΥΠΕΧΩΔΕ «Αρμοδιότητες πολεοδομικού σχεδιασμού». 

6. Την Εγκύκλιο 47 (αριθμ. πρωτ. ΔΤΕ/β/οικ.28601/1152/ 
28.6.2004) του ΥΠΕΧΩΔΕ «Οδηγίες και Επισημάνσεις 
για την πληρότητα των εγκρινόμενων πολεοδομικών 
μελετών...». 

7. Το υπ’ αριθμ. 292/19.1.1998 έγγραφο Περιφέρειας 
Κεντρικής Μακεδονίας - Δνση Περιβάλλοντος και Χω¬ 
ροταξίας «Δικαιολογητικά και προδιαγραφές σύνταξης 
τοπογραφικών διαγραμμάτων τροποποιήσεων». 

8. Την υπ’ αριθμ. ΤΥ 4391/12.8.1975 αποφ. Νομ. Πιερίας 
(ΦΕΚ 276Δ'/14.9.1976) «Εγκριση ρυμοτομικού σχεδίου οικι¬ 
σμού Άνω Αγίου Ιωάννη, Δήμου Κατερίνης Ν. Πιερίας». 

9. Το υπ’ αριθμ. 3958/05-06-2008/2.2.2009 έγγραφο του 
Δήμου Κατερίνης υε το οποίο διαβιβάστηκε φάκελος για 
τροποποίηση του εγκεκριμένου ρυμοτομικού σχεδίου 
του εγκεκριμένου σχεδίου Άνω Αγίου Ιωάννη στα Ο.Τ. 
11-22, μετά από αίτηση του Κουκουβιάδη Διονύση για λο¬ 
γαριασμό του Τσεντεκίδη Ιωσήφ, με συν/να στοιχεία: 

> Την τεχνική έκθεση του μηχανικού του Δήμου Βα¬ 
σίλη Βασιλούδα. 

> Την υπ’ αριθμ. 308/2007 γνωμοδότηση του Δημ. 
Συμβουλίου Κατερίνης με την οποία το δημ. Συμβού¬ 
λιο γνωμοδοτεί υπέρ της τροποποίησης εγκεκριμένου 
ρυμοτομικού σχεδίου που αφορά την μετατόπιση του 
εγκεκριμένου δρόμου μεταξύ των Ο.Τ. 22 και 11, του εγκε¬ 
κριμένου σχεδίου Άνω Αγίου Ιωάννη, διότι η εγκεκριμένη 
οδός ρυμοτομεί ισόγεια κατοικία με αριθ. Αδειας 540/74 
ιδιοκτησίας Κων/νου Τσεντεκίδη και συγχρόνως διαιρεί 
το οικόπεδό του σε δύο τμήματα. 


> Την υπ’ αριθμ. 5844/6.8.2007, ένσταση κατά της 
τροποποίησης, Γιανασμίδη Βασιλείου, προς το Δήμο 
Κατερίνης, ο οποίος ισχυρίζεται ότι είναι εις βάρος 
του επειδή ο δρόμος κολλάει στο οίκημα του με απο¬ 
τέλεσμα να υπάρχει φόβος να πέσει το σπίτι και να 
υποστεί ζημιές. 

> Την υπ’ αριθμ. 731/2007 απόφαση του Δημοτικού Συμ¬ 
βουλίου, το οποίο εμμένει, στην υπ’ αριθμ. 308/2007 γνω¬ 
μοδότηση του υπέρ της τροποποίησης, απορρίπτοντας 
την υποβληθείσα ένσταση, με την αιτιολογία ότι η προ- 
τεινόμενη τροποποίηση δεν δημιουργεί ρυμοτομούμενα 
ή προσκυρούμενα τμήματα, δεν δημιουργεί κυκλοφορι- 
ακά προβλήματα, δεν προκαλεί μείωση κοινοχρήστων 
και δεν έρχεται σε αντίθεση με τη σχετική νομοθεσία 
περί τροποποιήσεων των ρυμοτομικών σχεδίων. 

10. Το γεγονός ότι τηρήθηκε η διαδικασία, ανάρτησης 
κοινοποιήσεων κ,λπ. 

11. Την από 28.3.2008 εισήγηση της υπηρεσίας μας, που 
διαβιβάσθηκε στο ΣΧΟΠ με το υπ’ αριθμ. 21/934/3.4.2008 
έγγραφό μας, μαζί με τα τοπογραφικά διαγράμματα 
που προσκομίσθηκαν εκ νέου στην υπηρεσία μας από 
το δήμο Κατερίνης. 

12. Την από 6.4.2008 πρακτικό του ΣΧΟΠ, σύμφωνα 
με το οποίο το συμβούλιο γνωμοδοτεί ομόφωνα υπέρ 
της τροποποίησης σύμφωνα με την εισήγηση της υπη¬ 
ρεσίας. 

13. Την υπ’ αριθμ. ΓΝ01/174/25.1.2007 απόφαση Νομάρχη 
Πιερίας «Μεταβίβαση στους αντινομάρχες την άσκηση 
αρμοδιοτήτων του», αποφασίζουμε: 

Εγκρίνουμε την τροποποίηση εγκεκριμένου σχεδίου 
στα Ο.Τ. 11 και 22 του εγκεκριμένου σχεδίου Ανω Αγίου 
Ιωάννη του Δήμου Κατερίνης, σύμφωνα με την γνωμο¬ 
δότηση του Δημοτικού Συμβουλίου και του Σ.Χ.Ο.Π., που 
αφορά τη μετατόπιση του δρόμου μεταξύ των Ο.Τ. 11 
και 22, όπως φαίνεται στο συνημμένο διάγραμμα που 
συνοδεύει την παρούσα απόφαση. 

Από τις διατάξεις αυτής της απόφασης δεν προκα- 
λείται δαπάνη σε βάρος του κρατικού προϋπολογισμού 
και του οικείου ΟΤΑ. 

Το συνημμένο διάγραμμα θα αναρτηθεί μετά την 
δημοσίευση της απόφασης για 15 ημέρες στο Δήμο 
Κατερίνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 9 Σεπτεμβρίου 2009 
Με εντολή Νομάρχη 
Ο Αντινομάρχης 
ΝΙΚΟΛΑΟΣ ΜΠΟΥΡΟΝΙΚΟΣ 




ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 

